**REGULAMENT** **PRIVIND ACORDAREA PREMUILUI „CHIMISTUL ANULUI” AL SOCIETĂȚII DE CHIMIE DIN REPUBLICA MOLDOVA**

1. **DISPOZIŢII GENERALE**
2. Prezentul ***Regulament privind acordarea premiului „Chimistul Anului” al Societății de Chimie din Republica Moldova*** stabilește obiectivele, condițiile de organizare şi desfășurare a concursului, condițiile şi criteriile de eligibilitate pentru înscrierea candidaților, procedura de evaluare a dosarelor, precum şi modalitatea de decernare a premiilor.
3. Premiul este instituit de Societatea de Chimie din Republica Moldova, şi se decernează prin concurs în contextul marcării Zilei chimistului, sărbătorită în ultima duminică a lunii mai.
4. Concursul se organizează anual în scopul promovării excelenței științifice în domeniul științelor chimice, dezvoltării cunoștințelor și abilităților în domeniu, precum și dezvoltării spiritului competitiv.
5. Obiectivele concursului sunt următoarele:

* sporirea interesului și participării active a societății chimiștilor la procesele de îmbunătățire a cercetării în țară;
* promovarea persoanelor notorii şi experienței acestora în domeniul științelor chimice;
* promovarea și diseminarea istoriilor de succes în domeniul științelor chimice;
* stimularea activității inovative și non-poluante în rândul antreprenorilor.

1. Premiul se acordă cetățenilor Republicii Moldova, care au realizat proiecte, au contribuit sau au promovat activități cu impact pozitiv semnificativ pentru domeniul chimiei, realizate pe parcursul anului calendaristic precedent.
2. Termenele şi procedura de participare la concurs sunt plasate şi promovate pe pagina web a Societății de Chimie, precum şi prin intermediul altor surse de informare.
3. Partener al Concursului poate fi orice persoană fizică sau juridică, care contribuie cu suport tehnic sau material necesar pentru buna desfășurare a Concursului în conformitate cu actele normative.
4. **CRITERII DE EVALUARE**
5. Criteriile de evaluare calitative:
6. **Cunoștințe de chimie**: Un candidat trebuie să aibă o înțelegere profundă a principiilor fundamentale ale chimiei și să fie capabil să aplice aceste principii în diverse situații.
7. **Abilități practice**: Un chimist excelent trebuie să aibă abilități practice variate, cum ar fi abilitatea de a efectua experimente chimice, de a utiliza echipamente de laborator, de asambla diverse instalații necesare pentru cercetare, de a cunoaște manipularea aparatajului contemporan performant, etc.
8. **Creativitate:** Un candidat trebuie să fie capabil să găsească soluții inovatoare și creativitate pentru rezolvarea problemelor chimice și să fie capabil să creeze noi tehnologii și metode de cercetare sau să perfecteze cele existente.
9. **Contribuții la cercetare:** Un chimist excelent trebuie să aibă un istoric de cercetare de succes, cu publicații importante în domeniul chimiei și cu contribuții semnificative la avansarea științei chimice.
10. **Reputație și recunoaștere:** Un candidat trebuie să fie respectat de colegi și să aibă o reputație impecabilă în comunitatea științifică. De asemenea, trebuie să fie recunoscut și apreciat de către comunitatea largă pentru contribuțiile sale la înțelegerea și aplicarea cunoștințelor chimice .
11. ***Criterii de selectare a candidatei/ului:***
12. **Argumentarea științifică a rezultatelor obținute pentru anul calendaristic precedent** – vor fi descrise și argumentate rezultatele principale în maxim 2-3 pagini.
13. **Numărul și calitatea publicațiilor:** numărul de publicații în reviste științifice cu impact factor sau înregistrate în bazele de date WoS sau Scopus (cu anexarea listei întocmite conform cerințelor cu indicarea DOI ISBN, etc.), numărul de citări ale publicațiilor), factorul Hirsch (cu prezentarea link-urilor respective). Aceste publicații pot fi monografii, culegeri de articole, articole în reviste naționale și internaționale cu factor de impact (cum ar fi cele din bazele de date Scopus și Thomson), etc. Criteriu de excludere va servi lipsa articolelor în reviste cu Factor de Impact.
14. **Inovare:** Inovația este un alt criteriu important care poate fi evaluat prin numărul de brevete și invenții dezvoltate/depuse/înregistrate de cercetător, precum și prin aplicarea acestor inovații în domeniul industrial sau în alte domenii.
15. **Participare la conferințe și colaborare:** Participarea cercetătorului la conferințe, workshop-uri, webinare și colaborări internaționale.
16. **Calitatea studenților și doctoranzilor îndrumați:** Acest criteriu poate fi evaluat prin numărul de masteranzi și doctoranzi pe care ii conduce, care au susținut tezele și numarul publicațiilor sau prin numărul de premii obținute de discipolii săi.
17. **Contribuțiile în educație:** candidații trebuie să aducă o contribuție semnificativă prin activități precum predarea în instituții de învățământ pre-universitare și universitar, mentoratul studenților sau dezvoltarea programelor de învățământ.
18. **Implicarea în economia națională:** candidații trebuie să aducă o contribuție semnificativă la dezvoltarea economiei naționale prin aplicarea principiilor chimice în domenii precum industria farmaceutică, industria alimentară, energie regenerabilă, protecția mediului, etc.
19. **Implicarea în comunitate:** candidații trebuie să fie implicați în activități care promovează știința și educația în domeniul chimiei în comunitatea locală sau la nivel național/internațional.
20. **Potențialul de dezvoltare:** candidații trebuie să demonstreze un potențial ridicat de dezvoltare în domeniul chimiei, prin planuri de cercetare sau alte inițiative care ar putea contribui la dezvoltarea chimiei în Republica Moldova.

***Opțional:******Atragerea finanțării pentru cercetare:*** *Acest lucru va fi evaluat în baza finanțării obținute în perioada ultimilor 4 ani (cel puțin un grant), precum și numărul de colaborări cu alte instituții de cercetare sau companii.*

1. **ORGANIZAREA SI DESFĂŞURAREA CONCURSULUI**
2. Concursul pentru selectarea candidatei/ului la Premiul „Chimistul Anului” al Societății de Chimie din Republica Moldova se desfășoară conform următoarelor etape:
3. publicarea anunțului privind demararea concursului cu indicarea termenilor de prezentare a dosarului, evaluării acestuia și decernarea Premiului;
4. recepționarea şi înregistrarea dosarelor;
5. desfășurarea procedurii de evaluare a dosarelor;
6. anunțarea şi premierea câștigătorilor.
7. Dosarele fizice se depun la sediul Societății de Chimie: str. Academiei 3, et. 2, of. 234, Institutul de Chimie, or. Chișinău, sau în format electronic la adresa oficială a Societății [chemsocmoldova@gmail.com](mailto:chemsocmoldova@gmail.com) conform criteriilor stabilite în anunțul de concurs.
8. Dosarele incomplete sau depuse după termenul limită stabilit în anunțul privind demararea concursului nu se examinează de către Comisie.
9. **COMISIA DE EVALUARE A DOSARELOR**
10. Dosarele înaintate la concurs sunt examinate de către o Comisie de evaluare (în continuare - Comisie) instituită prin Ordinul Consiliului Societății de Chimie formată din reprezentanții ai Societății, membrii instituțiilor de cercetare din Republica Moldova.
11. Comisia asigură organizarea, coordonarea procesului și de evaluare a dosarelor depuse în cadrul concursului.
12. Comisia îşi desfășoară activitatea în baza principiilor legalității, transparenței şi integrității profesionale.
13. Comisia va fi formată din 5 membri.
14. Activitatea Comisiei este coordonată de președinte și asistată de un secretar, care nu face parte din Comisie. Președintele Comisiei – vicepreședintele Societății de Chimie din Republica Moldova, Secretarul Comisiei – secretarul tehnic al Societății de Chimie din Republica Moldova.
15. Comisia are următoarele atribuții:

* examinarea dosarelor depuse în cadrul concursului;
* cooperarea şi comunicarea cu părțile interesate, în limitele competenței sale;
* formularea propunerilor privind eficientizarea concursului pentru selectarea candidaților;
* face public anunțul despre desfășurarea concursului;
* verifică îndeplinirea de către candidați a condițiilor de eligibilitate din prezentul Regulament;
* asigură desfășurarea concursului și evenimentului de premiere, stabilește data, locul şi ora;

1. Fiecare membru al Comisiei va semna o declarație de imparțialitate în privința concursului derulat sau o declarație de abținere de la participare la concurs, în cazul în acre se află în conflict de interese cu unul din candidați ([**Anexa nr. 1**](https://docs.google.com/document/d/1PaJEGH-R4gFmOZG5TT4hrjr9jgFRi-Xg/edit?usp=sharing&ouid=105128049795360678740&rtpof=true&sd=true)**).**
2. Membrii Comisiei nu pot participa la concurs.
3. Şedinţele Comisiei sunt deliberative dacă la ele participă cel puțin 2/3 din numărul membrilor acesteia.
4. Persoanele propuse în cadrul Comisiei trebuie să activeze în unul din domeniul științelor chimice.
5. O persoană nu poate depune la concurs decât o singură dată în perioada a 3 ani.
6. **Dosarul candidatului va conţine următoarele:**
7. formularul de înscriere, completat în limba română ([**Anexa nr. 2**](https://docs.google.com/document/d/14aYu5vyoP217zuEMJc6zp_0Ihn2CSi3d/edit?usp=sharing&ouid=105128049795360678740&rtpof=true&sd=true)**);**
8. scrisoare de motivare cu prezentarea succintă a realizărilor ȘTIINȚIFICE obținute, în volum de până la 1-3 pagini; (scrisoarea va conține NOUTATEA ȘTIINȚIFICĂ, relevanța, vizibilitatea și impactul, originalitatea și ingeniozitatea). Informația descrisă trebuie să fie însoțită cu dovezi – lista lucrărilor științifice, formatată conform cerințelor; lista proiectelor științifice, brevetelor, copiile programelor conferințelor, etc.;
9. CV-ul actualizat al candidatei/ului;
10. 1 recomandare de susținere a candidatei/ului.
11. Comisia poate solicita alte documente suplimentare relevante dosarului.
12. **CONDIŢII DE ELIGIBILITATE SI CRITERII DE EVALUARE**
13. Evaluarea dosarelor are loc în două etape:
14. evaluarea conform condițiilor de eligibilitate;
15. evaluarea calitativă a dosarelor conform criteriilor de evaluare.
16. Comisia va evalua dosarele depuse prin completarea formularului de evaluare, conform [**Anexei nr. 3**](https://docs.google.com/document/d/1Vdv1jOeVO1j6kQv-jeOgCMSbS3v1eOJk/edit?usp=sharing&ouid=105128049795360678740&rtpof=true&sd=true)**,** [**Anexei nr. 4**](https://docs.google.com/document/d/1nHHG5QtWrGQBC1GZYIfGcd5zgu7JP9Px/edit?usp=sharing&ouid=105128049795360678740&rtpof=true&sd=true)**.**
17. Pentru a fi eligibil de a participa în concurs, candidatul trebuie să îndeplinească cumulativ următoarele condiții:
18. să prezinte dosarul complet de participare în termenii stabiliți.
19. să înainteze în concurs un proiect/program activitate proprie, realizat pe parcursul ultimelor 12 luni;
20. să desfășoare activități cu impact pozitiv în domeniul științelor chimice.
21. Evaluarea calitativă a dosarelor se efectuează conform următoarelor criterii:

| **Nr.** | **Criteriu** | **Punctaj** |
| --- | --- | --- |
| **a.** | **Argumentarea științifică a rezultatelor obținute pentru anul precedent** | **20 pct** |
| **b.** | **Numărul și calitatea publicațiilor (cu factor de impact sau Scopus, Web of Science)**  **\*se va calcula (publicație\*coli autor)/nr.autori** | **20 pct.** |
|  | Nr de publicații în reviste științifice cu impact factor:  Cel puțin 1 – 1 pct, fiecare adițională +1 pct, max 5 pct | 5 pct |
|  | Nr de citări ale publicațiilor:  1-5 citări – 1 pct, 6-10 – 2 pct, >10 – 5 pct | 5 pct |
|  | Factorul Hirsch (FH) | 5 pct\*FH |
|  | Nr de monografii: 1 – 1 pct; 2-3 – 2 pct, >3 – 5 pct | 5 pct |
| **c.** | **Inovare** | **10 pct** |
|  | Nr. de brevete obținute:  1 brevet – 2 pct.  2-3 brevete – 5 pct.  >3 brevete – 10 pct. |  |
| **d.** | **Participarea la conferințe și colaborare** | **20 pct** |
|  | Nr de evenimente naționale la care a participat în calitate de organizator sau prezentator:  1 eveniment -1 pct; 2-3 evenimente – 3 pct; >3 eveniment – 5 pct | 5 pct |
|  | Nr de evenimente internaэionale la care a participat în calitate de organizator sau prezentator:  1 eveniment -1 pct; 2-3 evenimente – 3 pct; >3 eveniment – 5 pct | 5 pct |
|  | Nr de colaborări naționale: 1 -1 pct; 2-3 – 3 pct; >3 – 5 pct | 5 pct |
|  | Nr de colaborări internaționale: 1 -1 pct; 2-3 – 3 pct; >3 – 5 pct | 5 pct |
| **e.** | **Calitatea studenților îndrumați:** | **20 pct** |
|  | Studenți masteranzi: fiecare student 1 pct, max 5 pct  Studenți doctoranzi: fiecare student 2 pct, max 10 pct | 15 pct |
|  | Premii obținute de studenți:  Naționale 2 pct,  internaționale 5 pct | 5 pct |
| **f.** | **Contribuție în educație:** | **10 pct** |
|  | Autor al programului de studii/curricula/manual/suport didactic | 5 pct |
|  | Activitatea de predare:  Preuniversitară – 3 pct;  universitară – 5 pct | 5 pct |
| **g.** | **Implicarea în economia națională:**  **Nr de aplicări în parctică** | **5 pct** |
| **h.** | **Implicarea în comunitate:** | **15 pct** |
|  | Lecții/ore publice în instituții/organizații guvernamentale/neguvernamentale/private. Fiecare lecție- 1 pct, max 5 pct | 5 pct |
|  | Activitatea de voluntariat. Fiecare activitate- 1 pct, max 5 pct | 5 pct |
|  | Activități extra-program în comunitate. Fiecare activitate- 1 pct, max 5 pct | 5 pct |
| **Opțional** | **Atragerea finanțării pentru cercetare:**  1 grant obținut – 3 pct;  2-3 granturi – 5 pct;  >3 granturi – 10 pct | **Până la 5 pct** |
|  | **Total** | **120 pct** |

1. Verificarea respectării condițiilor de eligibilitate este asigurată de către Comisia de evaluare.
2. Câștigătorul va fi desemnat în baza punctajului acumulat.
3. **CATEGORII ALE PREMIULUI**
4. În cadrul concursului se instituite 3 categorii de premiere:
   * + 1. Cel mai bun chimist senior – premiul de 10000 lei.
       2. Cel mai bun chimist-inovator - premiul 6000 lei.
       3. Cel mai bun chimist junior (vârsta de până la 40 ani) – premiul 4000 lei.
5. **DECERNAREA PREMIULUI „CHIMISTUL ANULUI” AL SOCIETĂȚII DE CHIMIE DIN REPUBLICA MOLDOVA**
6. După examinarea dosarelor, Comisia de evaluare va nominaliza câștigătorul și va consemna acest fapt într-un proces-verbal.
7. Învingătorul concursului i se va înmâna diploma din partea Societății de Chimie.
8. La recomandarea Comisiei de evaluare, Societatea de Chimie poate oferi mențiuni participanților potrivit prestației și contribuției în domeniu.
9. Dacă învingător este un grup de inițiativă, membrii acestuia vor desemna printr-un act comun, persoana căreia i se va înmâna diploma.
10. Înmânarea se face în cadrul evenimentului special organizat cu genericul „Ziua Chimistului”.
11. **DISPOZIŢII FINALE**
12. Prelucrarea datelor cu caracter personal colectate pe parcursul organizării și desfășurării prezentului Concurs se va face cu respectarea prevederilor Legii privind protecția datelor cu caracter personal, în acest sens, odată cu depunerea dosarului de participare, candidatul individual/grupul de inițiativă va/vor semna un acord privind prelucrarea datelor cu caracter personal.
13. Câștigătorul Premiului nu mai poate aplica la același concurs decât după 3 ani după obținerea premiului.
14. Comisiei de evaluare i se rezervă dreptul de a nu oferi premiul în cazul în care nici unul din candidați nu a întrunit cel puțin 50 de puncte.
15. În cazul în care premiul este refuzat, acesta rămâne în posesia organizatorului.

Anexa 1

**DECLARAȚIE DE IMPARȚIALITATE**

Subsemnatul/Subsemnata, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prin prezenta confirm faptul că, în examinarea dosarelor depuse, voi menține cel mai înalt standard de imparțialitate. Nu voi acționa în propriul meu interes și nu voi permite nicio presiune financiară, comercială sau de altă natură să influențeze imparțialitatea mea. Examinarea propunerilor va fi strict bazată pe obiectivele și criteriile stabilite.

În cazul unui conflict potențial sau existent de interese, voi solicita imediat retragerea de la examinarea dosarelor depuse.

Semnătura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anexa 2

**FORMULAR DE ÎNSCRIERE**

**La concurs**

Numele și Prenumele: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Instituția: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data, luna, anul nașterii: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naționalitatea: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Țara de activitate: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon de contact:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Localitatea:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funcția și gradul științific/didactic:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anexa 3

**FIȘA DE EVALUARE INTEGRATĂ**

Numele, prenumele candidatului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Membrii Comisiei de concurs** | **Nume și prenume membri** | **Punctaj individual** | **Semnătura membrului comisiei** |
| Președinte |  |  |  |
|  |  |  |  |
| Membru 1 |  |  |  |
| Membru 2 |  |  |  |
| Membru 3 |  |  |  |
| Membru 4 |  |  |  |
| Punctaj total mediu= suma punctajelor individuale/5 | | | |
|  |  |  |  |
|  |  |  |  |
|  |  |  |  |

Președinte semnătura

Secretar semnătura

Anexa 4

**FIȘA SINTETICĂ**

**A MEDIILOR DE CONCURS ALE CANDIDAȚILOR**

|  |  |  |  |
| --- | --- | --- | --- |
| **Numele și prenumele candidatului la concurs** | **Punctaj final la concurs** | **Informații suplimentare în caz de egalitate de puncte** | **Note** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |